השחר עולה
השחר עולה ובוקר חדש מתחיל; שברי חלומות על הכרית ורוח על התריסים; המון רצונות באים ממעמקים; עולים עולים ומתדפקים על שערי ביתי; השחר עולה בוקר חדש נפתח; קומקום שורק תפילה זכה מעומק המטבח; וכל התשובות שוכנות על הענפים; ממעבה זיכרונותיי אני כותב שירים; מסתכל קדימה זהו רגע חדש שמיים בצבעי ארגמן; יום על כל פלאיו כמעיין נובע; ממקורות הזמן; פתרונות כתובים על המראה בסלון הילד שנרדם מתגלה; אור שהתכסה בפיתולי הלילה; חוזר ומתמלא; אז אני עף עכשיו, פתאום נוחת בזמן אחר; ומה שנעלם בי שב ומתעורר; לא בורח לא נרדם או מאוהב לא; מצאתי מקום להיות בו אז מה עכשיו-עכשיו; שלווה, עכשיו שלווה טובה; עולם מלא באשליות לכל דבר נמצא תשובה; וגם הרוח, הרוח היא טובה אלי; זה לא הרבה אבל ממש-ממש כדאי; השחר עולה ובוקר חדש מתחיל; 